Държавен вестник, бр. 74, 2019 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  74
7.2.1.1. изпълнява съгласуваните и/или одо-
брените проекти и планове, които се изискват 
с това решение и по концесионния договор; 
7.2.1.2. разработва находището добросъ-
вестно, като не допуска неправилна изборна 
експлоатация, която може да доведе до загуби 
на подземни богатства или до икономическа 
неизгодност за бъдещо разработване на на-
ходището;
7.2.1.3. изземва подземните богатства от 
земните недра при минимални загуби, като 
спазва изискванията за правилно и безопасно 
разработване;
7.2.1.4. управлява и опазва компонентите и 
факторите на околната среда при условията на 
чл. 6 от Закона за опазване на околната среда;
7.2.1.5. управлява отпадъците от добива и 
първичната преработка на подземните богат-
ства в съответствие с плана за управление 
на минните отпадъци, одобрен от министъра 
на енергетиката;
7.2.2. да внася концесионното плащане при 
условия и в срокове, определени в концеси-
онния договор;
7.2.3. да изработи и представи за съгла-
суване и/или одобрение на министъра на 
енергетиката, а при необходимост – и на други 
компетентни държавни органи, в срокове, при 
условия и по ред, определени в концесионния 
договор:
7.2.3.1. цялостен работен проект за добив и 
първична преработка на подземните богатства, 
разработен в съответствие с мерките и усло-
вията в Решение № РУ-1-1 от 30 януари 2019 г. 
на директора на РИОСВ – Русе; неразделна 
част от цялостния работен проект трябва да 
бъде теренно-ситуационен план в подходящ 
мащаб на концесионната площ с нанесени 
път ІІІ-2013 и прилежащите на пътя пътни 
съоръжения с отстояния до границата на за-
пасите на находището; след съгласуването му 
цялостният работен проект става неразделна 
част от концесионния договор;
7.2.3.2. изменения и допълнения на ця-
лостния работен проект за добив и първична 
преработка – при възникнала необходимост 
от това; в тези случаи концесионерът уведо-
мява РИОСВ – Русе, за уточняване на необ-
ходимостта от провеждане на процедури по 
реда на нормативната уредба по опазване на 
околната среда преди съгласуването от ми-
нистъра на енергетиката на измененията и 
допълненията на цялостния работен проект 
за добив и първична преработка;
7.2.3.3. годишен работен проект за добив 
и първична преработка за всяка година от 
срока на концесията; след съгласуването му 
годишният работен проект става неразделна 
част от концесионния договор;
7.2.3.4. цялостен работен проект за лик-
видация или консервация на миннодобивния 
обект и рекултивация на засегнатите земи, 
представляващ неразделна част от проекта 
по т. 7.2.3.1; концесионерът представя на 
министъра на енергетиката на всеки 5 го-
дини от срока на концесията актуализация 
на проекта за ликвидация или консервация 
на миннодобивния обект и рекултивация на 
засегнатите земи;
7.2.3.5. годишен работен проект за ликви-
дация или консервация на миннодобивния 
обект и рекултивация на засегнатите земи за 
всяка година от срока на концесията, пред-
ставляващи неразделна част от съответния 
проект по т. 7.2.3.3;
7.2.3.6. план за управление на минните 
отпадъци; след одобряване от министъра 
на енергетиката планът за управление на 
минните отпадъци става неразделна част от 
концесионния договор;
7.2.4. да уведомява компетентните държавни 
органи при условия и по ред, определени в 
концесионния договор, за всяко обстоятелство, 
което може да създаде опасност за земните 
недра, околната среда, водите, човешкото 
здраве, защитените със закон територии и 
обекти, правата върху горските територии 
и земеделските земи, културните ценности, 
националната сигурност, отбраната на стра-
ната и обществения ред, пътищата и пътната 
инфраструктура от републиканската пътна 
мрежа;
7.2.5. да съставя и води геоложка и техни-
ческа документация за дейностите по конце-
сията съгласно изискванията на действащото 
законодателство;
7.2.6. да представя при условия, по ред и в 
срокове, определени с концесионния договор:
7.2.6.1. шестмесечни отчети за добитите и 
действително продадени количества каолино-
ва суровина и кварцов пясък в каолиновата 
суровина, както и среднопретеглената им 
продажна цена за отчетния период и отчети 
за дължимото концесионно плащане за съ-
ответното шестмесечие; 
7.2.6.2. отчет за изпълнението на годиш-
ния работен проект за добив и първична 
преработка и за вложените инвестиции през 
изтеклата година, както и за изменението на 
запасите и ресурсите, включващ необходимите 
документи и доказателства, удостоверяващи 
верността на посоченото в отчета; 
7.2.6.3. геоложки доклад за остатъчните 
запаси и ресурси в находището при доказана 
необходимост от ликвидация на миннодо-
бивния обект и рекултивация на засегнатите 
земи, както и при прекратяване на концеси-
онния договор;
7.2.7. да осигурява пълен достъп до конце-
сионния обект, съоръженията и документаци-
ята, свързани с дейностите по концесията, на 
оправомощени органи и/или лица;
7.2.8. да стабилизира на терена граничните 
точки по контура на концесионната площ;
7.2.9. да спазва стриктно изискванията 
на чл. 160, ал. 2 от Закона за културното 
наследство, като преди започване на добива 
на подземното богатство концесионерът да